Man wat seun doodskiet: NVG appelleer | Maroela Media
Die Nasionale Vervolgingsgesag wil appelleer teen die vonnis van Coert Kruger wat vroeër vanjaar op waarskuwing vrygelaat is nadat hy sy seun doodgeskiet het.
Coert Kruger sr. (51) is vroeër vanjaar skuldig bevind aan die moord op sy seun Coert jr. (30). Hy het sy seun op 22 Maart vir 'n rower aangesien en hom op die dak van 'n huis op 'n kleinhoewe buite Vanderbijlpark in die Vaaldriehoek doodgeskiet.
Kruger het skuld beken ná die voorval en is in September vanjaar met 'n waarskuwing vrygelaat.
Die NVG meen egter dié vonnis is "skokkend onvanpas".
Phindi Mjonondwane, woordvoerder van die NVG, het in 'n verklaring bevestig dat die NVG suksesvol aansoek om verlof tot appèl teen die vonnis gedoen het.
Mjonondwane het gesê dat die regter wat die vonnis opgelê het, verkeerd beslis het. Dít in die lig van die vonnis van Emmanuel Sibusiso Tshabalala, in 'n voorval soortgelyk aan dié van Kruger.
Tshabalala het sy 16-jarige seun Luyanda op 5 Junie verlede jaar op die perseel van Norman Secondary School in Ennerdale doodgeskiet toe hy sy seun as 'n kaper aangesien het.
Tshabalala is vroeër vanjaar tot tien jaar tronkstraf, waarvan vyf jaar opgeskort is, gevonnis vir die moord op sy seun.
Die NVG voer aan dat daar in dié twee soortgelyke sake uiteenlopende vonnisse opgelê is. Volgens Mjonondwane benadeel dit die konsep van regspresedent.
Sy het gesê dat die NVG dus die vonnis nie onbetwis kon laat nie.
Die appèl sal op die hofrol geplaas word waarna 'n datum vir verhoor bekend gemaak sal word.
Ek dink nie die twee sake kan met mekaar vergelyk word nie – hoewel dit albei ongelukke was verskil die omstandhede rondom die voorvalle hemelbreed.
Dit moet tog sekerlik ook in ag geneem word…
Stem saam, maar dan moet ALLE sake dieselfde toegepas word ongeag van ras.
Appelleer die NVG nou teen die NVG of is dit teen n wit regter of dalk net omdat n wit man nie tot die letter van die wet vervolg word vir n noodlottige ongeluk nie? In Thabalala se geval, hoe laai jy jou seun af en dan raak jy aan die slaap terwyl jy vir hom wag. Dan wanneer jy wakker word van jou seun wat probeer inkom, dink jy kaper. Al is die "kaper" aan die passasierskant? Dan weer, in die land waar misdaad, breek en brand hoogty vier, lewe almal in vrees.
Dit maak glad nie vir my sin dat enige iemand, wit of swart, wat sy seun per ongeluk doodskiet, enigsens vervolg moet word nie. Het so persoon nie alreeds genoeg smart soos dit is nie?
Al was dit n ongeluk moes hy nog steeds gevangenis gekry het. Hoeveel gaan nou nie daardie verskoning gebruik en se dit was net n ongeluk nie. Daar moes n voorbeeld van hom gemaak gewees het.